
Ştire

Seminar ERT

20 – 22 aprilie 2015

Stockholm, Suedia

 

Agenţia Naţională a Funcţionarilor Publici (ANFP), în calitate de membru al reţelei de Pregătire Reciprocă Europeană (ERT – European Reciprocal Training), informează că seminarul de studiu despre Suedia, care trebuia să se organizeze în perioada  03 - 05 noiembrie 2014, s-a reprogramat pentru perioada 20 - 22 aprilie 2015. Evenimentul este organizat de Departamentul pentru Cooperare Internaţională din cadrul Consiliului Suedez pentru Studii Superioare şi se va desfăşura la Stockholm.

Reamintim că obiectivele seminarului constau în familiarizarea participanţilor cu sistemul de guvernare suedez. În cadrul dezbaterilor se vor discuta teme care vizează structura administraţiei centrale, condiţiile de angajare şi rolul funcţionarilor publici, relaţia dintre cetăţeni şi stat, relaţia Suedia - Uniunea Europeană. Totodată, participanţii vor avea întâlniri de lucru cu membri ai Parlamentului Suedez şi cu reprezentanţi ai Oficiului Primului Ministru.
Menţionăm că pentru participarea la lucrările seminarului nu se percepe taxă, data limită de înscriere fiind 1 martie 2015. Pentru detalii referitoare la oportunităţile de cazare, costuri, precum şi pentru completarea formularului de participare, vă rugăm să accesaţi website-ul www.uhr.se. 

